**OBRAZLOŽENJE ZA SKRAĆENO TRAJANJE JAVNOG SAVJETOVANJA SA ZAINTERESIRANOM JAVNOŠĆU ZA PROGRAM** **DODJELE BESPOVRATNIH SREDSTAVA MANIFESTACIJAMA U FUNKCIJI REGIONALNOG RAZVOJA**

Ministarstvo regionalnoga razvoja i fondova Europske unije (u nastavku teksta: Ministarstvo) nositelj je politike ravnomjernog regionalnog razvoja u skladu sa Zakonom o regionalnom razvoju Republike Hrvatske (Narodne novine, br. 147/14, 123/17 i 118/18).

Ministarstvo unije dodjeljuje bespovratna novčana sredstva temeljem Programa dodjele bespovratnih sredstava manifestacijama u funkciji regionalnog razvoja s ciljem poticanja regionalnoga razvoja Republike Hrvatske kroz organizaciju kulturnih, gastronomskih, enoloških, zabavnih, sportskih i drugih manifestacija u smislu dodane vrijednosti te očuvanje kulturne, sportske, turističke i druge ponude Republike Hrvatske.

S obzirom da se radi o Programu putem kojega Ministarstvo dodjeljuje bespovratna sredstva manifestacijama u funkciji regionalnoga razvoja te će se njegovom primjenom unaprijediti regionalni razvoj Republike Hrvatske, a u smislu dodane vrijednosti i očuvanja kulturne, sportske, turističke i druge ponude Republike Hrvatske poticati i promovirati prepoznatljivost lokalnih područja, te također uzimajući u obzir okolnost da se isti Program odnosi na određeni krug adresata – udruge, savez udruga i združeni savez udruga, zadruge i zaklade, u cilju što skorijeg donošenja, početka primjene i nastanka očekivanih pozitivnih rezultata i razvojnih učinaka predmetnog Programa na regionalnoj razini, javno savjetovanje sa zainteresiranom javnošću provesti će se u trajanju od 15 dana.